CELEX: 62017CN0166
Language: fi
Date: 2017-04-03 00:00:00
Title: Asia C-166/17: Ennakkoratkaisupyyntö, jonka Supremo Tribunal de Justiça (Portugali) on esittänyt 3.4.2017 – Internet Opportunity Entertainment Ltd ja Sportingbet PLC v. Santa Casa da Misericórdia de Lisboa, Sporting Club de Braga ja Sporting Club de Braga – Futebol, SAD

26.6.2017   
            
            
               FI
            
            
               Euroopan unionin virallinen lehti
            
            
               C 202/11
            
         Ennakkoratkaisupyyntö, jonka Supremo Tribunal de Justiça (Portugali) on esittänyt 3.4.2017 – Internet Opportunity Entertainment Ltd ja Sportingbet PLC v. Santa Casa da Misericórdia de Lisboa, Sporting Club de Braga ja Sporting Club de Braga – Futebol, SAD
   (Asia C-166/17)
   (2017/C 202/17)
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Supremo Tribunal de Justiça
   
      Pääasian asianosaiset
   
   
      Valittajat: Internet Opportunity Entertainment Ltd ja Sportingbet PLC
   
      Vastapuolet: Santa Casa da Misericórdia de Lisboa, Sporting Club de Braga ja Sporting Club de Braga – Futebol, SAD
   
      Ennakkoratkaisukysymykset
   
   
               1)
            
            
               Onko peleistä annetussa laissa (Lei do Jogo) kasinoille myönnetty konsessio ristiriidassa perussopimuksessa vahvistettujen taloudellisten periaatteiden ja vapauksien kanssa?
            
         
               2)
            
            
               Onko Santa Casa da Misericórdia de Lisboalle 26.8.1991 annetulla lailla (Decreto-Lei) DL nro 322/91, sellaisena kuin se on muutettuna 6.11.1999 annetulla lailla DL nro 469/99, 30.11.1926 annetulla lailla nro 12790, 24.11.1955 annetulla lailla nro 40397, 28.3.1985 annetulla lailla nro 84/85 ja muutettuna ja [uudelleen julkaistuna] 17.12.2002 annetulla lailla DL nro 317/2002 ja 8.11.2003 annetulla lailla DL nro 282/2003, myönnetty yksinoikeus perussopimuksessa vahvistettujen taloudellisten periaatteiden ja vapauksien vastainen?
            
         
               3)
            
            
               Onko mainonnasta annetun lain (Código da Publicidade) 21 § ristiriidassa sijoittautumisvapauden ja palvelujen tarjoamisen vapauden periaatteiden kanssa, ja johtaako se jäsenvaltioiden kansalaisten syrjintään, koska siinä säädetään kielloista, rajoituksista ja etuoikeuksista, jotka eivät ole perusteltuja?
            
         
               4)
            
            
               Tarkoittavatko ne mielivaltaista syrjintää ja jäsenvaltioiden välisen kaupan peiteltyjä rajoituksia, koska niitä ei voida perustella millään yleisellä edulla?
            
         
               5)
            
            
               Tarkoittaako Santa Casa da Misericórdia de Lisboalle myönnetty yksinoikeus – – mainonnan osalta unionin oikeudessa tarkoitettua määräävän markkina-aseman väärinkäyttöä?
            
         
               6)
            
            
               Ovatko peleistä 2.12.1989 annetun lain DL nro 442/89 (Lei do Jogo)3 ja 9 § yhteensopivia unionin oikeuden kanssa?
            
         
               7)
            
            
               Ovatko 8.11.2003 annetun lain DL nro 282/2003 2 ja 3 § yhteensopivia sijoittautumisvapauden ja palvelujen tarjoamista unionin alueella koskevan vapauden kanssa siltä osin kuin niissä säädetään Santa Casa da Misericórdia de Lisboan yksinoikeudesta toimeenpanna online-pelejä?
            
         
               8)
            
            
               Portugalin valtio ei ole ilmoittanut Euroopan komissiolle 2.12.1989 annetussa laissa DL nro 422/89 säädettyjä teknisiä määräyksiä.
            
         
               9)
            
            
               Onko näitä säännöksiä näin ollen jätettävä soveltamatta, jos yksityishenkilöt vaativat niiden soveltamatta jättämistä?
            
         
               10)
            
            
               Portugalin valtio ei ole ilmoittanut Euroopan komissiolle 8.11.2003 annetussa laissaDL nro 282/2003 säädettyjä teknisiä määräyksiä.
               Onko niitä näin ollen jätettävä soveltamatta palvelujen tarjoajiin Portugalissa?